Etusivu » Toimi » Toivoa naisille/Hanna-työ
Toivoa naisille kaukana, kohtaamisia lähellä
Vaikka Suomessa tasa-arvo on itsestäänselvyys, miljoonille naisille vapaus kulkea, ilmaista mielipiteitään ja toimia itsenäisesti on vain unelma. Naisen elämää voivat rajoittaa hyväksikäyttö, köyhyys, häpeä, sairaus, kouluttamattomuus tai yhteisön arvojärjestys. Esimerkiksi Intiassa ajatellaan yleisesti, että tyttö on rasite, sillä hänelle on annettava myötäjäiset. Naisten ympärileikkaus jatkuu Afrikassa, vaikka monessa maassa laki kieltää sen.
Kansainvälinen Toivoa naisille/Hanna-työ toimii sen puolesta, että yhä useammat naiset ympäri maailmaa voisivat kuulla olevansa arvokkaita, saada toivon ja ihmisarvoisen elämän. Liikkeen ydin on rukouskalenteri, jossa on jokaiselle päivälle yksi lyhyt rukous. Saman rukouksen rukoilee noin 50 000 naista eri puolilla maailmaa. Samalla kalenteri välittää tietoa naisten tilanteista eri puolilla maailmaa. Työhön liittyvät Toivoa naisille -radio-ohjelmat. Puolet ohjelma-ajasta on käytännön neuvoja, toinen puoli kristillistä sisältöä.
Toivoa naisille/Hanna-työ kasvaa nopeasti Suomessa. Vuodesta 2010 on eri puolille maata syntynyt noin kerran kuussa uusi rukousryhmä. Sen lisäksi, että toiminnan tarkoitus on viedä toivoa kaukana oleville naisille, rukousryhmät ovat kohtaamisen paikkoja täällä lähellä. Voimme yhdessä kantaa toisiamme Taivaan Isän suureen syliin.
Rukousliikkeen kansainvälinen johtaja Peggy Banks saapuu marraskuussa Suomeen. Hän on pääpuhujana Pirkkalassa 18.11.2017 järjestettävässä valtakunnallisessa Uskomaton nainen -konferenssissa. Lue lisää konferenssista ja ilmoittaudu mukaan!
Suomalaiset tukevat Toivoa naisille -ohjelmien tuottamista ja lähettämistä Indonesiassa, Intiassa, Kambodžassa, Turkissa ja Keski-Aasiassa sekä kuuntelulaitteille ladattavaa Kätketyt aarteet -ohjelmaa, joka on tarkoitettu seksuaalisen hyväksikäytön uhreille.
Terhi Pölkki suunnitteli heijastimen, joka auttaa ihmiskaupan uhria näkyväksi – lue lisää!
Toivoa naisille/Hanna-työ kansainvälisesti
toimii 126 maassa
perustettiin vuonna 1997 osaksi TWR:n työtä
radio-ohjelmia 72 kielellä
rukouskalenteri julkaistaan 85 kielellä
Lue lisää: TWR Women of Hope
Suomen Toivoa naisille/Hanna-työ
yli 90 Hanna-rukousryhmää
14 Hanna-lähettilästä
Liity naisten rukousverkostoon!
Tilaa maksuton rukouskalenteri: hannat@sansa.fi tai lataa tuorein kalenteri.
Katso, toimiiko lähelläsi Hanna-rukousryhmää.
Tilaa Toivoa naisille/Hanna-työn esittely paikkakunnallesi: seurakuntapalvelut@sansa.fi.
Voit ottaa myös suoraan yhteyttä Hanna-lähettilääseen tai vapaaehtoiseen aluetyöntekijään.
Kiinnostaisiko sinua perustaa Hanna-rukousryhmä tai kertoa Toivoa naisille/Hanna-työstä? Lisätietoja toiminnasta ja koulutuksesta tehtävään antaa satu.hauta-aho@sansa.fi.
Lähde mukaan Uskomaton nainen -konferenssiin 18.11.2017 Pirkkalassa.
Marli Spiekerin (oik.) 1997 perustama Toivoa naisille/Hanna-työ sai Peggy Banksista uuden kansainvälisen johtajan 2016.
Toivoa naisille/Hanna-työn kansaivälinen johtaja tohtori Peggy Banks on tutkinut naisjohtajuutta. Hänen väitöstutkimuksensa käsitteli naisjohtajia, jotka tekevät hengellisesti eheyttävää työtä seksuaalisesti hyväksikäytettyjen naisten parissa.
Eeva Vähäsarja koordinoi työtä Euroopassa, Pohjois-Afrikassa, Lähi-idässä ja Keski-Aasiassa.
Suomen Hanna-työryhmä
Suomen työryhmän muodostavat Liisa Heinänen (vas.), Kati Lücke ja Satu Hauta-aho.
Suomen työryhmään kuuluvat Toivoa naisille/Hanna-työn ohjaaja Satu Hauta-aho Alajärveltä ja vapaaehtoiset Liisa Heinänen Pirkkalasta ja Kati Lücke Tuusulasta.
Satu Hauta-aho on ammatiltaan fysioterapeutti, mutta hän ei tee sitä päätyökseen. Sansan osa-aikaisen työn lisäksi hän toimii lähetyssihteerinä Lehtimäen kappeliseurakunnassa ja auttaa perheen maatilan töissä. Harrastuksiin kuuluvat lenkkeily, kahvakuula, ylistystanssi, kuorolaulu ja järjestötoiminta.
Liisa Heinänen on tehnyt työuransa sanomalehden toimittajana. Ammattitaidolle on käyttöä Sansan mediatoimituksen apuna. Hän toimii Hanna-lähettiläänä eli käy kertomassa Toivoa naisille/Hanna-työstä lähinnä eri puolia Pirkanmaata. Harrastuksiin kuuluvat monipuolinen liikunta ja lukeminen.
Keski-Aasia, kazakki: Kazakinkielinen Toivoa naisille -ohjelma on suomalaisten ”hannojen” uusin tukikohde. Kazakkia puhuu yli 10 miljoonaa ihmistä Kazakstanissa ja sen lähialueilla. Kazakinkielistä ohjelmaa aletaan suomalaistuella lähettää kahden FM-aseman kautta Keski-Aasian alueella, jolla ohjelmia ei ole voitu aiemmin kuunnella.
Uskomaton nainen -konferenssi 18.11.2017